Βουδισμός στο Βιετνάμ

Ο Βουδισμός στο Βιετνάμ (βιετν. Đạo Phật ή Phật Giáo) όπως ασκείται από τον λαό της χώρας είναι μια μορφή του Βουδισμού Μαχαγιάνα. Εκτός από τις τοπικές ανιμιστικές αρχαίες λαϊκές δοξασίες, αποτελεί την κυριότερη από τις μεγάλες παγκόσμιες θρησκείες εντός της χώρας. Σϋμφωνα με την εθνική απογραφή του 2019, περίπου 4,6 εκατομμύρια κάτοικοι δήλωσαν ότι ήταν Βουδιστές, αριθμός που αντιστοιχεί στο 4,8% του τότε συνολικού πληθυσμού. Από την άλλη, η «Αναφορά επί της διεθνούς θρησκευτικής ελευθερίας» του αμερικανικού Στέιτ Ντιπάρτμεντ το 2023 γράφει ότι ο βουδιστικός πληθυσμός του Βιετνάμ αυξήθηκε από σχεδόν 10 εκατομμύρια το 2008 σε περίπου 14 εκατομμύρια το 2021, δηλαδή στο 13,3% περίπου του συνολικού πληθυσμού της χώρας.  

Δεν είναι γνωστό τι από τα δύο έγινε στην ιστορία: Είτε ο βουδισμός ήρθε για πρώτη φορά στο Βιετνάμ τον 3ο ή τον 2ο αιώνα π.Χ. από την Ινδική υποήπειρο, είτε αργότερα από την Κίνα (τον 1ο ή τον 2ο αιώνα μ.Χ.).Cuong Tu Nguyen: Zen in Medieval Vietnam: A Study of the Thiền Uyển Tập Anh, University of Hawaii Press, Χονολουλού 1997, σελ. 9 Πάντως το ότι ακολουθείται η σχολή Μαχαγιάνα του Βουδισμού και όχι η σχολή Τεραβάντα όπως στις γειτονικές χώρες (Ταϊλάνδη, Λάος, Καμπότζη) υποδεικνύει πιθανώς την κινεζική προέλευση του βιετναμέζικου Βουδισμού, το ίδιο και η υιοθέτηση στοιχείων από τον Ταοϊσμό και την κινεζική λαϊκή θρησκεία.Cuong Tu Nguyen & A.W. Barber 1998, σελ 132 Βεβαίως υπάρχουν και πιστοί του Τεραβάντα στη χώρα, καθώς και καθαρώς βιετναμικές μορφές του Βουδισμού, όπως το Bửu Sơn Kỳ Hương και το Χόα Χάο.

Γενικώς ο Βουδισμός του Βιετνάμ έχει συμπεριληπτικές και συγκρητιστικές τάσεις, ενσωματώνοντας τις βασικές κινεζικές βουδιστικές παραδόσεις, όπως το Τιαντάι (βιετν. Thiên Thai) και το Χουαγιάν (Hoa Nghiêm), το Ζεν (Thiền) και το Tịnh Độ.Cuong Tu Nguyen & A.W. Barber: «Vietnamese Buddhism in North America: Tradition and Acculturation» στο βιβλίο The Faces of Buddhism in America, University of California Press, Berkeley 1998, σελ. 130Prebish, Charles και Tanaka, Kenneth: The Faces of Buddhism in America, 1998, σελ. 134

Παραπομπές

Βουδισμος